བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
*
ཞེས་གྲགས་སོ། ཁ་ཊཱཾ་གས་བྱིན་བརླབས་བྱས་པས་ཁོ་སོས་པར་གྱུར་ཏེ། ངེད་ཀྱི་ལྷ་ཕག་ཞལ་
ནག་པོ་བྱ་བ་དེ་གྲུབ་འདུག་ཅེས་ཟེར་བས་མ་ཡིན་ཏེ། རྡོ་རྗེ་རྣལ་འབྱོར་མ་གྲུབ་པ་ཡིན་ཞེས་
གསུངས་ནས། ཞལ་གཉིས་ཆུང་བའི་སྒྲུབ་ཐབས་མཛད། དེར་དགེ་འདུན་གྱིས་བཀུར བའི་
ཚེ༑ ཨ་ཝ་དྷཱུ་ཏཱི་པ་བྱོན་ནས། ཁྱོད་དམན་པའི་སྤྱོད་པ་མི་བྱེད་པར། འདི་བཞིན་བྱེད་པ་ཞེས་
བཀྱོན་པས། སངས་རྒྱས་ཀྱི་བསྟན་པ་བསྲུང་བའི་ཕྱིར་ཅུང་ཟད་ཙམ་ལས་མ་བགྱིས་ལགས་
ཞུས་པས། ཁྱོད་བྱས་བཞིན་དུ་མ་བྱས་ཟེར་བ། མིག་ལྡོངས་པར་གྱུར་ཅིག་གསུངས་པས་ལོང་
བར་གྱུར། སླར་གསོལ་བ་བཏབ་པས་ཁྱོད་ཀྱིས་གཞན་དོན་དུ་བྱས་པས་ཉེས་པ་ཆུང་བ་ཡིན།
ད་ཉིན་མཚན་དང་ཉེ་རིང་མདུན་རྒྱབ་ཁྱད་མེད་དུ་མཐོང་བར་གྱུར་ཅིག་གསུངས་པས་དེ་
བཞིན་བྱུང་། མཚན་ཏིང་ངེ་འཛིན་རྡོ་རྗེ་ཟེར། དེ་ནས་དམན་པའི་སྤྱོད་པ་མཛད་ཅིང་། ལུང་
ཐང་གི་ནགས་ཁྲོད་དུ་བཞུགས་པའི་ཚེ། ལྷོ་ཕྱོགས་འབེ་ཏའི་ཡུལ་ན། རྒྱལ་པོ་འཁོར་གཟུགས་
གང་མཛེས་པ་ལ་རྩིས་ཆེར་བྱེད་པ་གཅིག་ཡོད་པ་དེ། རྒྱལ་པོ་གཞན་ཞིག་གི་སར་འགྲོ་བའི་
ལམ་ཉེ་ལ་རྩུབ་པ་དང་། རིང་ལ་འཇམ་པ་གཉིས་ཡོད་པ་ལས་རིང་བ་ནས་འོངས་པས། སློབ་
དཔོན་དང་མཇལ་ལོ། །དེར་སློབ་དཔོན་གྱིས་རྒྱལ་པོ་ལ་མིག་འབྲུ་ཚུགས་སུ་གཟིགས་པས།
ཁྱོད་དེ་ལྟར་ལྟ་བ་ཅི་ཡིན་ཟེར། ཁྱོད་སྙིང་རྗེ་བར་འདུག་པ་བྱས་པས། ཁྱོད་རྩྭའི་སྤྱིལ་པོར་
ཐོད་པ་གཅིག་ལས་འཆང་རྒྱུ་མེད་པས། ང་འབྱོར་པ་དང་ལྡན་པའི་རྒྱལ་པོ་ལ་འདི་སྐད་སྨྲ་བ་
མི་རིགས་ཏེ། ཆད་པས་གཅོད་ཟེར་བས་སློབ་དཔོན་གྱིས་འོ་ན་གླང་པོ་སྟོབས་ལྡན་འདམ་དུ་
བྱིངས་པ་དང་། སྟོབས་ཆུང་སྐམ་སར་གནས་པ་གང་བདེ་བ་ཡིན་བྱས་པས་སྐམ་སར་གནས་
པ་བདེ་ཟེར། དེ་བཞིན་དུ་ཁྱོད་འདོད་ཡོན་གྱི་རོ་ལ་ཞེན་ནས། འཁོར་བའི་འདམ་དུ་བྱིངས་པ་
ཡིན། ང་ཐར་ལམ་གྱི་སྐམ་སར་གནས་པ་ཡིན་ནོ་བྱས་པས། ཅུང་ཟད་གཅིག་བསམ་ནས།
ཤིན་ཏུ་བདེན་འཁོར་རྣམས་རང་གནས་སུ་སོང་ཞིག །ང་ནི་རྣལ་འབྱོར་པ་འདིའི་རྗེས་སུ་
-454-

ཕག་མོའི་ཆོས་སྐོར་བཞུགས།
འཇུག་པར་བྱའོ་ཞེས་ཟེར་ཏེ། དེ་ཉིད་དུ་རྒྱན་ཐམས་ཅད་སློབ་དཔོན་ལ་ཕུལ། རྗེས་སུ་འཛིན་
པར་ཞུས་པས་དབང་དང་གདམས་པ་གནང་ནས། དམན་པའི་སྤྱོད་པ་གྱིས་ཤིག་གསུངས་
ནས་ཞལ་གཉིས་མའི་སྒྲུབ་ཐབས་ཆུང་བའང་མཛད་དེ་གནང་། ལྷོ་ཕྱོགས་དཔལ་གྱི་རི་ལ་སོང་
སྟེ་བསྒྲུབས་པས་དངོས་གྲུབ་བརྙེས། དེ་ནས་ཉེ་གནས་སངས་རྒྱས་བྱིན་དང་གཉིས་བལ་ཡུལ་
དུ་བྱོན། མ་ཧི་བ་རོའི་སྒོར་བསོད་སྙོམས་ལ་བྱོན་པས། འབྲས་ཟན་ཆངས་པ་གཅིག་བྱིན་པས་
ཐོད་པར་བཅུག་ནས་སྤྱན་ཆེར་བ་གཅིག་གཟིགས་པས་ཁོལ་ནས་བྱུང་། སློབ་དཔོན་འདི་ལ་
བསོད་སྙོམས་པ་ཆུང་བ་ཟེར། མཚན་དངོས་ནི་ཏིང་ངེ་འཛིན་བཟང་པོ་ཡིན། དེར་འབན་རོ་དེ་
ངོ་མཚར་ སྐྱེས་ནས་ནང་དུ་སྤྱན་དྲངས་ཏེ། བདག་རྗེས་སུ་འཛིན་པར་ཞུ་བྱས་པས། བྱིན་
བརླབས་དང་གདམས་པ་གནང་། ཞལ་གཉིས་མ་ཆུང་བ་མཛད་ཅེས་ཀྱང་ཟེར། དེར་གྲུབ་
ཐོབ་གཅིག་འདུག་ཟེར་བ་ཐོས་ནས། ཨ་ཀ་ར་ཙཎྜ་དང་། བླ་མ་ཧཾ་ངུས་ཀྱང་བྱོན་ནས་རྗེས་སུ་
འཛིན་པར་ཞུས་པས། དབང་དང་གདམས་པ་གནང་། བླ་མ་ཧཾ་ངུས། སྦྱིན་སྲེག་ལ་ཡི་གེ་
གཅིག་མཛད་པར་ཞུ་ཞུས་པས། སངས་རྒྱས་བྱིན་ལ་ཁྱོད་གྲུབ་པ་ཐོབ་པ་ཡིན་གྱིས། ཁྱོད་ཀྱི་
གྱིས་ཟེར་ནས། སངས་རྒྱས་བྱིན་གྱིས་སྦྱིན་སྲེག་གི་ཡི་གེ་མཛད། མ་ཎི་པ་རོ་བྱ་བས་ཀྱང་ཞུས
ཏེ༑ ཞལ་གཉིས་མ་ཆུང་བ་གནང་། དེའི་སློབ་མ་བྷ་རོ་ཕྱག་བརྡུམ་ཡིན། ཧཾ་ངུའི་བསམ་པ་ལ།
སངས་རྒྱས་བྱིན་གྲུབ་ཐོབ་ཨེ་ཡིན་ནམ་སྙམ་པ་དང་། བླ་མས་མཁྱེན་ཏེ། བླ་མ་དཔོན་སློབ་
གཉིས་རེ་མོས་སུ་གཅིག་གིས་དམིགས་པ་མཛད་ཀྱིན་གཅིག་གིས་ཐོད་པས་ཆང་བཅུས་ནས།
མང་པོ་ལ་བྱིན་པས་ཟད་མ་བྱུང་ངོ་། །དེར་ཡིད་ཆེས་སོ། །དེ་ནས་བླ་མ་སློབ་དཔོན་གཉིས་
སླར་ རྒྱ་ གར་ ལ་ བཞུད། དེ་ བ་ ཨ་ ཀ་ ར་ ཙཎྜས་ བསྒྲུབས་ པས་ གྲུབ་ པ་ ཅུང་ ཟད་ ཐོབ་ སྟེ།
འཕགས་པ་ཤིང་ཀུན་ལ་བསྐོར་བ་བྱས་པས། བྱང་ཕྱོགས་ལུང་ཐང་གི་ནགས་སུ་འདྲེད་ནས་
ལྷུང་པས་ཤིང་རྩེ་ནས་ཕར་ལ་བྱ་འཕུར་བ་བཞིན་ཡུལ་གྱིས་སོང་བས་ཅང་མ་ཉེས། ཀུན་གྱིས་
-455-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
ངས་རྡོ་རྗེ་རྣལ་འབྱོར་མ་ལ་ཁྱེད་
གྲུབ་ཐོབ་ཏུ་ཤེས་ནས་བསོད་ནམས་ཆེ་བར་བྱུང་། ཞལ་གཉིས་མ་དང་དོན་གྲུབ་མའི་སྒྲུབ་
ཐབས་ཆེ་བ་མཛད་པས། བསོད་ནམས་བྲི་ནས། རིམ་གྱིས་བོད་དུ་བྱོན། སྨན་ལུང་དུ་ཡུན་
རིང་དུ་བཞུགས། མདོ་ཁམས་སོག་ཆུ་ཁ་བར་བྱོན། ཡར་ལོག་ནས་སུ་འཕྲང་དུ་སྐུ་གཤེགས་
༑བླ་མ་ཧཾ་ངུས་བསྒྲུབས་པས་ནུས་པ་ཐོན་ཏེ། བླ་མའི་ཡོན་བདག་མང་པོ་འཁྲུག་པ་ཕམ་
ནས་ཡུལ་འཐོན་པ་ལ་བླ་མའི་ཞལ་ནས་ཚོགས་འཁོར་གྱིས།
རྣམས་རང་ཡུལ་དུ་ཆུག་བྱ་ཡིས་གསུངས་ནས། དེ་བཞིན་བྱས་པས་བྱུང་། ཡང་བལ་ཡུལ་དུ་
འབྲུམ་ནག་མང་པོ་བྱུང་བ་ལ། བླ་མས་བྱིན་བརླབས་དང་ཁྲུས་བྱས་པས་ཐམས་ཅད་ཐུབ།
བཞིན་ཡང་ན་བ་ཀུན་བླ་མའི་དྲུང་དུ་བྲོས་པས་སོས་པར་གྱུར། སྨྱོན་པ་ལ་ལྟ་ལྟངས་མཛད་
པས་སོར་ཆུད། ཚོགས་འཁོར་གྱི་ཤ་ཁྭ་ཏ་དང་འོལ་པས་འཁྱེར་བ་ལ། ལྕགས་ཀྱུའི་ཕྱག་རྒྱ་
དང་ལྟ་སྟངས་མཛད་པས། བྱ་དང་ཤ་གཉིས་ཀ་བླ་མའི་ཕང་དུ་ལྷུང་བྱུང་། གསང་མཚན་བྷ་
ལེན་ཏྲ་རུ་ཙེ་ཟེར་རོ། །དེ་ལ་སོགས་པའི་ཡོན་ཏན་མང་པོ་དང་ལྡན་པའི་བླ་མ་འདིའི་མཚན་
དངོས་བསོད་ནམས་འབྱུང་གནས་དེ་ལ་བླ་མ་དཔྱལ་ཀུན་དགའ་རྡོ་རྗེས་ཞུས་ཏེ། སྔགས་རྙིང་
མའི་ཇོ་སྲས་ཡིན། གསང་རྙིང་ལ་སོགས་མང་དུ་མཁྱེན། འགོས་ལོཙྪའི་དྲུང་དུ། རྟ་དང་གསེར་
འཁྱེར་ནས་བྱོན་ཏེ། འགྲེལ་པ་སྒྲོན་གསལ་ཞུས་པས། གསེར་སྲང་གང་ཙམ་ལ་སྒྲོན་གསལ་
བཤད་མཁན་འདུག་ན། སུ་འདུག་པ་ལ་ཉན་དུ་སོང་གསུངས་ནས་མ་བྱུང་། དེར་བལ་ཡུལ་དུ་
བླ་མ་ཧཾ་ངུ་དང་མཇལ། དབང་དང་གཞུང་བཤད་གནང་། བོད་དུ་བྱོན་པའི་ཐུགས་དགོངས་
ཡོད་ཙ་ན། ཡུན་རིང་དུ་འགྲོགས་པའི་གྲོགས་པོ་བཙུན་པ་སྨིན་ཀར་བྱ་བ་སྤུ་རངས་པ་གཅིག་
ཡོད་པ་དེ་ན་རེ། ད་དུང་ཞལ་གྱི་གདམས་པ་ཡོད་ཞུས་པ་འཐད་ཟེར། བླ་མའི་དྲུང་དུ་ཕྱིན་ནས་
ཆོས་ལུགས་འདི་ལ་ཞལ་གྱི་གདམས་པ་འདྲ་ཡོད་པར་གདའ་བ་ཞུ་འཚལ་ཞུས་པས་གཞུང་གི་
དཀྱུས་ལེགས་པར་བསླབས་པ་དེ་ཀ་ཞལ་གྱི་གདམས་པ་ཡིན་མོད་གསུངས་ནས་གནང༌།
-456-

ཕག་མོའི་ཆོས་སྐོར་བཞུགས།
དེར་མཎྜལ་ཕུལ། རེ་སྣམ་བཟང་བ་གཅིག་དང་། གླ་བ་བཞི་ཡོད་པ་ཕྱག་ཏུ་ཕུལ་ཇོ་མོ་ལ་ཡང་
ལྐོག་ཏུ་རྔན་པ་བྱིན་ནས་ཞུ་གྲོགས་བཅོལ་ཏེ། ཅིས་ཀྱང་ཐུགས་ལ་གདགས་འཚལ་ཞུས་པས།
འོ་ན་སྟེར་དགོས་པ་ཡིན་གསུངས་ནས། ཞལ་གདམས་བཅུ་གསུམ་རྫོགས་པར་གནང་སྟེ། བླ་
མའི་ཞལ་གདམས་ཡི་གེར་བྲིར་མི་བཏུབ། སེམས་ལ་བཅངས་དགོས་ཡིན་པས་ཡི་གེར་མ་
འབྲི་ཞིག །སྣོད་མིན་ལ་མ་སྦྱིན་ཅིག་གསུངས་ནས་བཀའ་རྒྱས་བཏབ་སྟེ། ཞལ་སློབ་ཏུ་མཛད་
ནས་གནང་། ལོ་གསུམ་འགྲོགས་ཤིང་བྱིན་བརླབས་ཐོབ་པ་མ་གཏོགས་པ་ལ་མི་སྟེར་བའི་
ཕྱག་ལེན་ཡང་ཡོད་དོ། །ཡང་བླ་མས་ཐུགས་དགོངས་གཅིག་བཏང་བས། ང་བོད་དུ་འགྲོ་བ་
ལ་ཆོས་སྐྱེས་སཾ་པུ་ཊི་དང་རྡོ་རྗེ་རྣལ་འབྱོར་མ་གཉིས་ཡོད། སཾ་པུ་ཊི་ལ་མི་བདེ་བ་བྱུང་ཡང༌།
བོད་ན། བླ་མ་གུ་ན་ཨ་ཀ་རའི་སློབ་མ་མཁས་པ་བཞུགས་ཡོད་པ་དྲིས་པས་ཆོག །རྣལ་འབྱོར་
མ་ལ་དྲི་བ་མེད་སྙམ་ནས་གསེར་ཞོ་གཅིག་གི་མཎྜལ་ཕུལ་ནས་ཞུས་པས། གཞོན་ནུ་མ་ལྔ་
སོགས་པ་འདི་ལ་བོད་དུ་གྲགས་པ་ངན་པ་འོང་བས་ཇི་ལྟར་བགྱི། ངག་ཏུ་འདོན་པ་དང་
དབུགས་འབྱུང་འཇུག་མེད་པར་འགོག་པའི་བཟླས་པ་ཇི་ཙུག་བགྱི། རྟག་ཏུ་རིམ་པ་གཉིས་
དང་མ་བྲལ་བར་བྱེད་པ་ལ་རྨི་ལམ་གྱི་དུས་སུ་ཇི་ལྟར་བགྱི་ཞེས་སོགས་ཞུས་པས། བླ་མའི་
ཞལ་ནས་དེ་ལ་གདམས་ངག་གི་གནད་བསྟན་རྒྱུ་ཡོད། ཁྱོད་བོད་དུ་འགྲོ་བ་ལ་ནོར་མི་དགོས།
གསེར་ལྷག་མ་འདྲ་མེད། ང་ལ་བྱིན་དང་གསུངས། དེར་བལྟས་པས་གསེར་སྲང་གཉིས་དང་
བཞི་ནམ་གཅིག་འདུག །གླ་བ་རྡོག་པོ་གཅིག་འདུག་པས་ཡང་ཕུལ་ནས་བཏང་། ད་ཚོགས་
འཁོར་བཞི་རྒྱུད་གཅིག་བྱ་དགོས་གསུངས། གཡོག་པོ་ལ་གསེར་ཞོ་གཉིས་འདུག་པའང་སྐྱིས་
ནས་ཚོགས་འཁོར་བཤམས་པས་ཐུན་མོང་དང་ཁྱད་པར་གྱི་གདམས་པ། རླུང་དང་ཐིག་ལེའི་
གདམས་པ། འཆི་ཁ་མ་དང་འཕོ་བའི་གདམས་པ་མཆོག་དང་བྱིན་བརླབས་ཀྱི་གདམས་པ་ལ་
སོགས་ཕྲན་ཚེགས་དང་བཅས་པ་ཚང་བར་གནང་ནས། སྐྱེ་ལ་ཕྲེང་བ་བཅུག །ལུགས་སྐུ་སྤྱི་
-457-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
པོར་
ང་བཞག །ཐང་སྐུ་རྒྱབ་ཏུ་བཀོན། གཏོར་མ་ལག་ཏུ་གཏད། རྡོ་རྗེ་སྤྱི་ཐོག་བཞག་ནས།
སྣོད་དང་མི་ལྡན་པ་ལ་སྟེར་རི་༼མི་སྟེར་བའི་〕མནའ་བཀག །ངས་ཀྱང་གདམས་ངག་ལ་ལྷག་མ་
བཞག་པ་ཡོད་རི་གསུངས་ནས་དབུ་བསྙུང་བཞེས། ངས་བོད་དུ་ལན་གསུམ་ཕྱིན་ཏེ། སློབ་མ་
སྣོད་ལྡན་གཅིག་ཀྱང་མི་འདུག །གདམས་པ་སྣོད་མིན་གྱི་ལག་ཏུ་མ་ཤོར་བ་གྱིས་ཤིག །གཅིག་
དང་གཉིས་དང་གསུམ་ལས་མང་བའི་སློབ་མ་མི་སྐྱོང་བའི་བཀའ་རྒྱ་དམ་པོ་མཛད་དོ། །དེ་
ལྟར་བླ་མ་དཔྱལ་ཀུན་དགའ་རྡོ་རྗེས་བལ་ཡུལ་དུ་ལན་གསུམ་བྱོན་ནས། དཀའ་བ་དཔག་ཏུ་
མེད་པས་བླ་མ་མཉེས་པར་མཛད་ནས་ཞུས་སོ། །བོད་དུ་སྣོད་ལྡན་བཙལ་བས་མ་རྙེད། རྒྱས་
སྟོན་གྲ་དབྱེ་བ་འདུག་སྟེ་ཞུ་རྒྱུ་མ་བྱུང་། འབྲི་མཚམས་ན་ཞང་གྱིང་ར་བ་བྱ་བ་ཚངས་སྤྱོད་ཀྱི་
དགེ་བསྙེན་གཅིག་འདུག་པ་ལ་གཞུང་བཤད་པས། ཆོས་ཐུན་གཅིག་མཉན་ནས་མ་བྱུང་།
སློབ་དཔོན་ཟར་སྟོན་བྱ་བ་ལ་ཇོ་སྲས་བསོད་ནམས་འབར་བྱ་བའི་ལ་སྟོད་པ་གཅིག་ཡོད་པ་ན་
རེ༑ འུ་ཅག་གི་སློབ་དཔོན་འདི་ལྟ་བསྒོམ་ཙ་ན། རླུང་གཏིང་མི་རྒྱུ་བར་འདུག །གདམས་པ་
ཟབ་མོ་ཡོད་པ་འདྲ་ཟེར། དེར་ཟར་སྟོན་གྱིས་ནས་ཁལ་བདུན། བོང་བུ་མ་བུ་གཉིས། གཡུ་
སྲང་ཕྱེད་རི་བ་གཅིག་ཕུལ་ནས་ཞུས་པས། དེ་འདྲ་ཡེ་མེད་གསུངས་ནས་མ་གནང༌། ཕྱིས་བུ་
རམ་དང་མཎྜལ་ཕུལ་ཡང་མ་གནང་། གཡས་རུ་བྱ་ཕོ་ཟེ་བར་མདོ་མངས་བཞེངས་པའི་ཚེ།
ངའི་གདན་འདི་འཁྱེར་དང་གསུངས་ནས། རི་ཟུར་གཅིག་ན་ཡར་བྱོན། དེར་གཡག་ཤ་ལུག་
གི་གཟུགས་གཅིག་ཙམ་བྱིན་ནས། བུ་འདི་བཟོ་དང་གསུངས། ང་ལ་ཞུས་པའི་གདམས་ངག་
མི་གནང་བའི། ཤ་འདིས་ཅི་བྱེད་བྱ་སྟེ་མཆི་མ་མང་དུ་བྱུང་། གྲི་གཅིག་སྙིང་ཁར་བཙུགས་
ནས། གདམས་ངག་མི་སྟེར་ན་ང་འོ་དོད་གཅིག་བོས་ནས་ཤི་སྡོད་པ་ཡིན་བྱས་པས། བུ་ཤ་དེ་
བཟོ་ལ་གྲི་དེ་ང་ལ་ཐོང་། ད་ང་ཡིས་སྦྱིན་ནོ་གསུངས་ཏེ་གནང་། ཟར་སྟོན་གྱིས་བག་རེ་མཚོན་
པས། ཇོ་སྲས་ཡང་དག་དང་། ཞང་འོད་གཉིས་ཀྱིས་འཁྲིད་ནས། ནས་ཁལ་བཅོ་ལྔའི་ཆང་
་
-458-

ཕག་མོའི་ཆོས་སྐོར་བཞུགས།
བྱས་ནས་ཞུས་པས། ཟར་སྟོན་ཆང་ལ་དགྱེས་པས་གདམས་པ་ཐོབ་སྟེ་མདོར་ན་བླ་མ་ལ་
གདམས་པ་ཡོད་པར་ཤེས་ནས་ནན་ཏན་བསྐྱེད་ཅིང་ཞུས་པས། སྣོད་ལྡན་རེ་རེ་ཙམ་ལས་
མཆེད་པ་ཡིན། ཞལ་གདམས་ལ་ཐུན་མོང་དང་ཁྱད་པར་དང་། མཆོག་གི་ཞལ་གདམས་པ་
གསུམ་ཡོད་དོ། །བླ་མ་ཀུན་རྡོར་ལ་ཉིད་ཀྱི་སྲས་དང་། མངའ་རིས་སྐྱི་སྟོན་གྱིས་ཀྱང་ཞུས། སྐྱི་
སྟོན་ལ་ཁྲོ་ཕུ་རྒྱལ་ཚབ་རིན་པོ་ཆེ། དེ་ལ་ཁྲོ་ཕུ་ལོ་ཙཱ་བ་བྱམས་པ་དཔལ། དེ་ལ་འཛལ་བུ་བ་བླ་
ཆེན་བསོད་དབང་། དེ་ལ་ཁྲོ་ཕུ་རིན་པོ་ཆེ་བསོད་ནམས་སེངྒེ་། དེ་ལ་ཁྲོ་ཕུ་ཡང་རྩེ་པ་རིན་པོ་ཆེ་
སེངྒེ་། དེ་ལ་མཁྱེན་རབ་ཀྱི་དབང་ཕྱུག་བུ་སྟོན་རིན་ཆེན་གྲུབ། དེ་ལ་པན་བྲག་ནག་པ་བླ་མ་
གཞོན་ནུ་བསོད་ནམས། དེ་ལ་བདག་རིན་ཆེན་རྒྱལ་མཚན་གྱིས་བྱིན་བརླབས་ཀྱི་བཀའ་
གསུམ་ཁྲིད་དང་བཅས་པ་ཞུས་སོ། །ཡང་དཔྱལ་ཀུན་རྡོར། དྲུག་པོ་ཤབ་སྨད་གྲང་པོ་ལུང་པ།
ཟར་སྟོན་ལོ་ཙྭ། སྣར་སྟོན་ཞིག་པོ། གྲགས་པ་ཚུལ་ཁྲིམས། གྲུབ་ཐོབ་དཀོན་མཆོག་གྲགས།
འཕགས་པ་ཡོན་ཏན་རྒྱ་མཚོ། བླ་མ་འཇམ་རྒྱལ། མཁན་པོ་ཀླུ་སྒྲུབ། བཀའ་བཞི་པ་དཀོན་
མཆོག་གཞོན་ནུ། ཡང་རྩེ་པ་མན་ཆད་སྔར་བཞིན། ཡང་དཔྱལ་སྟོན་ཀུན་རྡོར་ལ་མན་ལུང་།
ཡང་དབེན་པ་བསོད་སེང་། སྲས་དཔྱལ་ཀུན་དགའ་གྲགས། ལྷ་ལུང་པ་དང་གསུམ་གྱིས་
ཞུས། དེ་ལ་དཔྱལ་ཆོས་བཟང་། རོང་པ་ཧྭ་ལོ། རོང་པ་ཤེར་སེང་། བག་སྟོན་གཞོན་ཚུལ།
སྟག་སྟོན་གཞོན་ནུ་དཔལ། བླ་མ་ཨ་མོ་གྷ་བཛྲ། དེ་ལ་བདག་གིས་ལྷ་གསུམ་གའི་བྱིན་
བརླབས་ཀྱི་བཀའ་ཞུས། ཡང་དཔྱལ་ཀུན་རྡོར། རོང་སྨད་དམུའི་ལྷ་སྟེངས་པ། གཙང་ཡང་
དག་རྡོ་རྗེ། དབུས་པ་ཤེས་རབ་རྡོ་རྗེ། ཉང་སྟོད་སྲིབས་ཆུང་པ་ལྕེ་མདོ་སྡེ་སེངྒེ་། གྲུ་ཤཱཀྱ་
འབུམ། ལྕེ་བློ་ལྡན་སེང་གེ །ལྕེ་རྗེ་བཙུན་བསོད་ནམས་དཔལ། ལྕེ་དབང་ཕྱུག་རྡོ་རྗེ། དེ་ལ་
བདག་གིས་གཞུང་དྲུག་སྦྱིན་སྲེག་གི་གཞུང་དང་ཞལ་གདམས་སྐོར་གསུམ། ཆོས་སྐོར་ཕྲན་
ཚེགས་དང་བཅས་པ་རྫོགས་པར་ཞུས་སོ། །ཡང་མངའ་རིས་སྐྱི་སྟོན། རྒྱང་མཁར་ཐུར་ལ་བ་
-459-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
ཚུལ་ཁྲིམས་སྐྱབས། ཐང་སྤེ་བ་འཕགས་སྐྱབས། གྲུབ་ཐོབ་གསེར་སྡིངས་པ་གཞོན་ནུ་འོད་
ཟེར། མག་དགེ་སྡིངས་པ་ཆོས་སྐུ་འོད་ཟེར། ལྕེ་བློ་ལྡན་སེངྒེ་མན་ཆད་སྔ་མ་བཞིན་བརྒྱུད་དེ་
བདག་གིས་ཞུས་སོ། །དེ་ལྟར་བྱིན་བརླབས་གཞུང་ཁྲིད་ཞལ་གདམས་དང་བཅས་པ་བརྒྱུད་
པའི་ཁུངས་དང་མན་ངག